Heikki Sankari

Heikki Sankari (s. 8. toukokuuta 1968 Kaarina) on suomalainen näyttelijä, ohjaaja ja teatterituottaja. 

Heikki Sankarin teatteriura alkoi jo ennen Teatterikorkeakoulua kotikaupungin Kaarina-teatterista. Hän on ollut valmistumisestaan 1994 lähtien kiinnitettynä Helsingin kaupunginteatterissa, jossa hän on tehnyt kymmeniä rooleja, muun muassa näytelmissä Albert Speer - Hitlerin arkkitehti (2003), Kerjäläisooppera (2007), The Producers (2007) ja Ladykillers – Sarjahurmaajat (2014).

Näyttelemisen lisäksi Sankari on tehnyt tuottajan, ohjaajan ja käsikirjoittajan töitä etenkin turkulaisessa Samppalinnan kesäteatterissa. Kesäksi 2007 hän ohjasi sinne Stephen Sondheimin musikaalin Forum, eli sattuipa hassusti (A Funny Thing Happened on the Way to the Forum), kesäksi 2008 Suomen-kantaesityksen Chad Bequelin, Tim Herlihyn ja Matthew Sklarin musikaalista Hääkeikka (The Wedding Singer) ja kesäksi 2009 Euroopan-kantaesityksen Elvis Presleyn lauluihin perustuvasta All Shook Up -musikaalista. 2010-luvulla hänen ohjauksiaan Samppalinnassa ovat olleet Blondi – Legally Blonde (2011), Housut pois! (The Full Monty, 2012), Five Guys Named Moe (2013) sekä Matti ja Teppo – The Turku Brothers (2014), jonka Sankari myös käsikirjoitti.

Sankarin ääni on tuttu monista piirretyistä.

Heikki Sankari omistaa vaimonsa Pia-Liisan kanssa Turun Kakolanmäellä entisen vankilanjohtajan talon. He pitävät siinä kesäkahvilaa.

TV-sarjat
 Kotikatu (1995) - Osku Ronkainen (2 jaksoa)
 Hyvät neuvot kalliit (2000) - Markus Gerlander (1 jakso)
 Benner & Benner (2001) - Mauri Salminen (1 jakso)
 Rikospoliisi Maria Kallio (2003) - Vesku Teräsvuori (3 jaksoa)
 Tahdon asia (2005) - Turkulaiskorsto (1 jakso)
 Käenpesä (2005) - Tapio (1 jakso)
 Alamaailma-trilogia: Vanki (2010) - Pertti Levola (5 jaksoa)
 Apinatasavalta (2011) - monia rooleja

Elokuvat
 Lähtö (1994) - Jusu
 Suolaista ja makeaa (1995) - Perälä
 Juhannustarinoita (1997) - 2. baarimikko
 Heinähattu ja Vilttitossu (2002) - konstaapeli Isonapa

Dubbauksia

Lähteet

Aiheesta muualla

Suomalaiset näyttelijät
Suomalaiset ääninäyttelijät
Vuonna 1968 syntyneet
Elävät henkilöt